Jy kan jou eie haarmasker maak | rooi rose Jy kan jou eie haarmasker maak | rooi rose
Jy kan jou eie haarmasker maak
As jou hare droog, bros of dof is of net 'n hupstoot nodig het, is daar 'n tuisgemaakte behandeling wat gewaarborg is om die glans in jou haredos terug te bring. Dit is maklik om te maak en jy hoef nie eens verder as jou kombuiskas te kyk nie ...
Beskadigde en droë hare
Klapperolie is 'n fantastiese, liggewig bevogtiger vir jou hare. Meng met olyfolie om jou hare te voed.
Metode: Meng 2 koppies klapperolie met 1 koppie olyfolie. Meng goed en smeer aan jou hare, veral aan die punte. Draai jou hare in 'n bolla bo-op jou kop, bedek met 'n stortkappie en laat rus vir 15-30 minute (afhangende van hoe beskadig jou hare is.) Spoel jou hare goed af en was soos gewoonlik.
Rou eier is 'n kragtige voedselsoort. Dit is ryk in vette en proteïene en dis 'n natuurlike hidreerder. Weens die hoë gehalte van ensieme, verwyder eier ook ongewenste olies en versterk dit jou hare. Vir normale hare, gebruik die hele eier. Vir olierige hare, gebruik net die wit; en vir 'n droë of bros hare, gebruik net die eiergeel.
Metode: Klits ½ koppie eier liggies en smeer aan skoon, klam hare. As daar nie genoeg eier is om die kopvel en hare te bedek nie, gebruik meer eier. Hou die mengsel vir 20 minute aan. Spoel met koue water en sjampoe die hare. Gebruik maandeliks vir goeie resultate.
Oormatige gebruik van stileringsprodukte asook blootstelling aan lugbesoedeling kan 'n film op die hare laat wat vog uitdroog en natuurlike glans verwyder. Suiwelprodukte soos suurroom en gewone jogurt bevat melksuur wat vuilheid liggies afstroop, die hare hidreer asook die skade behandel.
Metode: Masseer ½ koppie suurroom of gewone jogurt deur klam hare en laat rus vir 20 minute. Spoel af met warm water, gevolg deur koel water. Sjampoe soos normaalweg. Vir goeie resultate, behandel jou hare elke tweede week op hierdie manier.
Te veel produkte wat op die hare begin opbou, kan met koeksoda behandel word. Die natriumbikarbonaat breek alle suur af. Wend dit aan in 'n pasta-vorm. Dit sal produk-opbou voorkom.
Metode: Meng 2 eetlepels koeksoda met klein hoeveelhede water tot 'n dik pasta begin vorm. Masseer in klam hare en laat rus vir 15 minute. Spoel hare met water af en sjampoe daarna. Behandeling kan elke twee weke toegepas word.